cyanic-selkie/wikianc huggingface dataset:
কোতমা
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫১৭ মিটার (১৬৯৬ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে কোতমা শহরের জনসংখ্যা হল ২৮,৪৮৪ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে কোতমা এর সাক্ষরতার হার বেশি।
১৯৭০-এর দশকের ভৌতিক চলচ্চিত্রের তালিকা
এখানে নিন্মলিখিত নিবন্ধে ১৯৭০-এর দশকের নির্মিত ভৌতিক চলচ্চিত্রের তালিকা দেয়া আছে:
জি এ মান্নান
গাজী আলিমুদ্দিন মান্নান (১৯৩০ - ১৯৯০; জি এ মান্নান নামে বেশি পরিচিত) ছিলেন একজন বাংলাদেশী নৃত্যশিল্পী ও নৃত্য পরিচালক। তিনি ছিলেন বুলবুল ললিতকলা একাডেমির নৃত্য শিক্ষক এবং নিক্কণ ললিতকলা একাডেমির প্রতিষ্ঠাতা। নৃত্যকলায় অবদানের জন্য বাংলাদেশ সরকার তাকে ১৯৮২ সালে দেশের সর্বোচ্চ বেসামরিক পুরস্কার একুশে পদকে ভূষিত করে।
কর্মজীবন
পঞ্চাশের দশকের শেষে মান্নান মুম্বই থেকে ঢাকা ফিরে আসেন এবং ছদ্মনাম ত্যাগ করে আসল নামে আবির্ভূত হন। ১৯৫৮ সালে বুলবুল ললিতকলা একাডেমির (বাফা) নৃত্য শিক্ষক অজিত সান্ন্যাল তার নিজ গ্রাম পশ্চিমবঙ্গের বর্ধমানে ফিরে গেলে তার স্থলে মান্নান নতুন শিক্ষক হিসেবে যোগদান করেন। বাফায় যোগ দেওয়ার পর পল্লীকবি জসীম উদ্‌দীনের কাব্যগ্রন্থ নকশী কাঁথার মাঠ নৃত্যনাট্য মঞ্চস্থ করেন। এই নৃত্যনাট্যের গ্রন্থনা ও মূল পরিকল্পনায় ছিলেন কেএম মুজতবা, সঙ্গীত পরিচালনা করেন ওস্তাদ খাদেম হোসেন খান, এবং গানে কণ্ঠ দেন বেদারউদ্দিন আহমদ ও নীনা হামিদ। এ নৃত্যনাট্যে মান্নান রূপাই চরিত্রে এবং রাহিজা খানম ঝুনু সাজু চরিত্রে অংশ করেন।
মৃত্যু
মান্নান ১৯৯০ সালের ১ মার্চ ঢাকায় মৃত্যুবরণ করেন।
গুরা টেংরা
গুরা টেংরা (বৈজ্ঞানিক নাম: Chandramara chandramara) (ইংরেজি: Asian cory) হচ্ছে Bagridae পরিবারের Chandramara গণের একটি স্বাদুপানির মাছ।
বর্ণনা
দেহ লম্বা এবং পৃষ্ঠীয় অংশ কিছুটা বাঁকা। মুখ ছোট, সম্মুখ উর্ধ্বচোয়াল সামান্য দীর্ঘতর। মাথার মাঝ বরাবর খাজটি প্রশস্থ। চোখ পাতলা পর্দায় আবৃত এবং সুস্পষ্টভাবে বড়।
বিস্তৃতি
এ মাছ ভারতের পশ্চিমবঙ্গে, আসাম, মেঘালয় উত্তর প্রদেশ এবং বাংলাদেশে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
ত্রিশূর লোকসভা কেন্দ্র
ত্রিশূর লোকসভা কেন্দ্রটি কেরালা রাজ্যের ২০ টি লোকসভা কেন্দ্রের একটি এবং ১৯৫১ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল মালয়ালম। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,২৭৫,২৮৮ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি কেরালার সমগ্র ত্রিশূর জেলার মধ্য ও পশ্চিম দিকে অবস্থিত বিধানসভা কেন্দ্রগুলি নিয়ে গঠিত৷
ইতিহাস
ত্রিশূর লোকসভা কেন্দ্রে ১৯৫১ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি কেরালা রাজ্যের ১৪০ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কেরালার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের মধ্যে একটিও বিধানসভা কেন্দ্র তফসিলী জাতি বা তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৬৩ নং বিধানসভা কেন্দ্র৷ এটি ত্রিশূর জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৬৪ নং বিধানসভা কেন্দ্র৷ এটি ত্রিশূর জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৬৬ নং বিধানসভা কেন্দ্র৷ এটি ত্রিশূর জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৬৭ নং বিধানসভা কেন্দ্র। এটি ত্রিশূর জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৬৮ নং বিধানসভা কেন্দ্র। এটি ত্রিশূর জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৭০ নং বিধানসভা কেন্দ্র। এটি একটি অসংরক্ষিত আসন। এটি ত্রিশূর জেলায় অবস্থিত৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৭১ নং বিধানসভা কেন্দ্র। এটি একটি অসংরক্ষিত আসন। এটি ত্রিশূর জেলায় অবস্থিত৷
রংধনু
right|thumb|রামধনু thumb|250px রামধনু কিংবা ইন্দ্রধনু হল একটি দৃশ্যমান ধনুকাকৃতি আলোর রেখা যা বায়ুমণ্ডলে অবস্থিত জলকণায় সূর্যালোকের প্রতিফলন এবং প্রতিসরণের ফলে ঘটিত হয়। সাধারণত বৃষ্টির পর আকাশে সূর্যের বিপরীত দিকে রামধনু দেখা যায়। রামধনুতে সাতটি রঙের সমাহার দেখা যায়। দেখতে রামের ধনুকের মতো বাঁকা হওয়ায় এটির নাম রামধনু।
কীভাবে তৈরি হয়
বৃষ্টির কণা বা জলীয় বাষ্প-মিশ্রিত বাতাসের মধ্য দিয়ে সূর্যের আলো যাবার সময় আলোর প্রতিসরণের কারণে বর্ণালীর সৃষ্টি হয়। এই বর্ণালীতে আলো সাতটি রঙে ভাগ হয়ে যায়। এই সাতটি রঙ হচ্ছে বেগুনী, নীল, আকাশি, সবুজ, হলুদ, কমলা ও লাল; এই রংগুলোকে তাদের আদ্যক্ষর নিয়ে সংক্ষেপে বলা হয়: বেনীআসহকলা। এই সাতটি রঙের আলোর ভিন্ন ভিন্ন তরঙ্গদৈর্ঘ্যের কারণে এদের বেঁকে যাওয়ার পরিমাণে তারতম্য দেখা যায়। যেমন লাল রঙের আলোকরশ্মি ৪২° কোণে বাঁকা হয়ে যায়। অন্যদিকে বেগুনী রঙের আলোকরশ্মি ৪০° কোণে বাঁকা হয়ে যায়। অন্যান্য রঙের আলোক রশ্মি ৪০° থেকে ৪২°'র মধ্যেকার বিভিন্ন কোণে বাঁকা হয়। এই কারণে রংধনুর রঙগুলোকে একটি নির্দিষ্ট সারিতে সবসময় দেখা যায়।
প্রাথমিক উজ্জ্বল রংধনুর একটু উপরে কম উজ্জ্বল আরেকটি গৌণ রংধনু দেখা যায়, যাতে রংগুলি বিপরীত পরিক্রমে থাকে। এই দুই ধনুর মধ্যবর্তী আকাশ (আলেক্সান্ডারের গাঢ় অঞ্চল) বাকি আকাশের থেকে একটু অন্ধকার হয়, তবে ভালো করে লক্ষ না করলে এই তারতম্য নজর এড়িয়ে যেতে পারে। thumb|যুগ্ম রংধনু ও অন্তর্বর্তী গাঢ় অঞ্চল
মান্ডু
মান্ডু বা মান্ডবগড় ধর জেলার মান্ডব নগর পঞ্চায়েতে অবস্থিত এক প্রাচীন জনপদের ধ্বংসাবশেষ। এটি ভারতবর্ষের পশ্চিম মধ্যপ্রদেশ অন্তরভুক্ত মালয়া অঞ্চলের ধর শহর থেকে ৩৫ কিঃ দূরত্বে অবস্থিত। ১১ শতাব্দীতে মান্ডু তরঙ্গগড় বা তরঙ্গ রাজত্বের অংশ ছিল। ইন্দোর থেকে ১০০ কিঃ দূরে অবস্থিত এই পাথুরে দুর্গ এর অসাধারণ স্থাপত্যের জন্য বিখ্যাত।
ইতিহাস
একটি শিলালিপি তালানপুর (ধরজেলায় অবস্থিত)থেকে আবিষ্কৃত হয়, যার থেকে জানা যায় যে, একজন বণিক যার নাম চন্দ্র সিমহা, তিনি একটি মূর্তি মান্ডভ দুর্গে অবস্থিত একটি পার্শ্বনাথ মন্দিরে Parshvanatha স্থাপন করেছিলেন। এটি বিশ্বাস করা হয় যে প্রাকৃত ভাষার "মান্ডভ দুর্গা" শব্দের অপভ্রংশ থেকে "মান্ডু" শব্দের উৎপত্তি। শিলালিপিতে যে তারিখের উল্লেখ পাওয়া যায় তা হল 612 বিক্রম সংবৎ(৫৫৫ সিই), যা ইঙ্গিত করে যে, মান্ডু 6ষ্ঠ শতকের একটি উদীয়মান শহর ছিল। দশম ও একদশ শতকে পরমারস্ রাজবংশের অধিনে মান্ডুর লক্ষণীয় উন্নতি সাধন হয়। মান্ডু শহরটি সমুদ্রপৃষ্ট থেকে ৬৩৩ মিটার (২০৭৯ ফুট)উপরে এবং বিন্ধ্য পর্বতমালার ১৩কিমি (৮.১ মাইল) বর্ধিতাংশের মালওয়া মালভূমির উত্তরে অবস্থিত এবং নর্মদা নদীর দক্ষিণ উপত্যকা পরমারস্ রাজবংশের রাজধানীর প্রাকৃতিক প্রতিরক্ষা হিসেবে কাজ করত।
প্রোগ্রামেবল লজিক কন্ট্রোলার
thumb|right|সিমেন্স সিমাটিক এস৭-৪০০সিস্টেম প্রোগ্রামেবল লজিক কন্ট্রোলার বা পিএলসি (programmable logic controller বা PLC) হল একটি ডিজিটাল কম্পিউটার যা ইলেকট্রোমেকানিকাল প্রক্রিয়া, যেমন ফ্যাক্টরিতে যন্ত্রপাতি (অ্যাসেম্বলি লাইন, এমিউসমেন্ট রাইডস বা লাইট ফিক্সচার) নিয়ন্ত্রণ হিসাবে, অটোমেশনের জন্য ব্যবহৃত হয়। সংক্ষেপ "পিএলসি" এবং "প্রোগ্রামেবল লজিক কন্ট্রোলার" শব্দটি অ্যালেন-ব্রাডলি কোম্পানির (রকওয়েল অটোমেশন) ট্রেডমার্কে নিবন্ধিত। পিএলসি অনেক শিল্প ও মেশিন ব্যবহার করা হয়। পিএলসি সাধারণ কম্পিউটার থেকে পৃথক, এটি একাধিক ইনপুট এবং আউটপুট ব্যবস্থা, বর্ধিত তাপমাত্রা রেঞ্জ, বৈদ্যুতিক গোলমাল অনাক্রম্যতা এবং কম্পন ও সঙ্ঘর্ষ প্রতিরোধের জন্য নির্মিত হয়েছে। এর মেশিনের সক্রিয়তা নিয়ন্ত্রণের প্রোগ্রাম, সাধারণত ব্যাটারি সমর্থিত বা নন-ভলাটাইল মেমরি মধ্যে সংরক্ষিত হয়ে থাকে।
পিএলসি একটি ডিভাইস যার মাধ্যমে অতি সহজেই অন্যান্য যন্ত্র কন্ট্রোল করা যায়, কোনও কোনও ক্ষেত্রে এটি মাইক্রোকন্ট্রোলার বিকল্প হিসাবে কাজ করে। মাইক্রোকন্ট্রোলার এবং পি এল সির মধ্যে পার্থক্য হল, মাইক্রোকন্ট্রোলার জন্য প্রোগ্রাম লেখার প্রয়োজন হয় কিন্তু পিএলসিতে লেডার ডায়াগ্রামের মাধ্যমে কাজটি অতি সহজেই করা যায়।
কীভাবে কাজ করে
এটি এক প্রকার মাইক্রোপ্রসেসর বেইজ কন্ট্রোল সিস্টেম। এতে একটি প্রোগ্রামেবল মেমরি থাকে এই মেমরিতে বিভিন্ন প্রকার ইন্সট্রাকশন স্টোর করা থাকে, যার মাধ্যমে গাণিতিক লজিক্যাল, টাইমিং, সিকুয়েন্সিং ইত্যাদি কার্যাবলী সম্পাদন করা হয়। এটি মূলত মাইক্রোকন্ট্রোলারের অনুরূপ কাজ করে কিন্তু মাইক্রোকন্ট্রোলারের সাথে এর মূল পার্থক্য হল এটি ইন্ডাস্ট্রিতে হাই পাওয়ার কন্ট্রোলিং সিস্টেমকে কন্ট্রোল করতে ব্যবহৃত হয় অন্যদিকে মাইক্রোকন্ট্রোলার লো পাওয়ার এবং সুক্ষ কন্ট্রোল সিস্টেমকে নিয়ন্ত্রণ করতে ব্যবহৃত হয়।
পিএলসি কাজ নির্ভর করে প্রথম ধাপে যে ইনপুট সিগন্যাল দেয়া হবে, তা লেডার ডায়াগ্রামের মাধ্যমে প্রোসেসিং হয়ে দ্বিতীয় ধাপে কাঙ্ক্ষিত আউটপুট সিগন্যাল পাওয়া যাবে,যার মাধ্যমে অতি সহজে অন্যান্য ডিভাইস কন্ট্রোল করা যায়।
পিএলসির প্রয়োজনীয়তা
যে কোন মেশিন আটোমেশন, রাসায়নিক শিল্পকারখানা, নিউক্লিয়ার পাওয়ার জেনারেশন প্লান্ট, হোম অটোমেশন, অটোম্যাটেড শিল্পকারখানাতে ব্যবহার করা হয়। পিএলসি গঠিত হয়েছে তিনটি সেকশন নিয়ে। সেন্ট্রাল প্রোসেসিং ইউনিট, ইনপুট/আউটপুট, এবং পাওয়ার সাপ্লাই।
ইনপুট
এটি ইনপুট ডিভাইস হতে প্রাপ্ত তথ্যগুলিকে লেডার ডায়াগ্রাম অনুযায়ী আউটপুট ডিভাইসের বিভিন্ন অংশে পাঠায়। এখানে উল্লেখ্য যে, ইনপুট ডিভাইস হতে প্রাপ্ত তথ্যের সাথে সিপিইউ ডায়াগ্রাম অনুযায়ী নিজস্ব কিছু তথ্যও সংযোগ করতে পারে।
আউটপুট
ইহা সিপিইউ হতে আগত তথ্যগুলিকে রিলে সুইচের মাধ্যমে মেশিনে পাঠায়। এবং মেশিন সেই মোতাবেক কাজ করে থাকে (মেশিনে ব্যবহৃত ডিভাইস অনুযায়ী রিলে ব্যবহার নাও করা লাগতে পারে)। মেশিন কর্মরত অবস্থায় সেন্সর সহ অন্যান্য ডিভাইসের মাধ্যমে পুনরায় ইনপুটে তথ্য প্রদান করতে থাকে। এবং এই ভাবে চক্র ক্রিয়া অটোমেটিক ভাবে চলতে থাকে।
পাওয়ার সাপ্লাই
এর কাজ হল ইনপুট, অউটপুট এবং সিপিইউ কে প্রয়োজনীয় বিদ্যুৎ সরবরাহ করা। এতে আর্থিং কানেকশন বাঞ্ছনীয়। আর্থিং না থাকলে প্রোগ্রাম ঠিকমত রান নাও করতে পারে, এমনকি ডিলিট হওয়ার সম্ভাবনা রয়েছে।
প্রোগ্রাম ক্ষেত্রে
প্রোগ্রাম লিখতে যে সমস্ত জিনিস লাগবে তা হল, পিএলসি প্রোগ্রামিং সফটওয়্যার, পিএলসির সিপিইউ, কম্পিউটার (ডেস্কটপ/ল্যাপটপ) এবং কমুনিকেশন কেবল।
পিএলসি প্রোগ্রামিং সফটওয়্যার
প্রথমে সফটওয়্যার কম্পিউটার এ ইন্সটল করে নিতে হবে। সফটওয়্যার হতে হবে পি এল সি এর সমগোত্রীয়। প্রফেশনাল কাজের জন্য এটি পি এল সি কোম্পানি থেকে কিনে নিতে হবে।
পিএলসির সিপিইউ
যে কোন প্রোজেক্ট এর প্রোগ্রামিং শুরু করার পূর্বেই আপনি কি বা কোন টাইপ পি এল সি ব্যবহার করবেন তা নির্ধারণ করে নিতে হবে। এর উপর ভিত্তি করেই প্রোগ্রামিং সফটওয়্যার এবং কমুনিকেশন কেবল সংগ্রহ করতে হবে। ধরুন আপনি মিটসুবিশি কোম্পানির পি এল সি ব্যবহার করবেন এফ এক্স সিরিজের। এই ক্ষেত্রে আপনি কতগুলি ইনপুট আউটপুট ব্যবহার করবেন তা ঠিক করে মডেল সিলেক্ট করবেন। যদি আপনি Mitsubishi Fx 1N- 60MR/MT ব্যবহার করেন তাহলে ৩৬টি ইনপুট এবং ২৪টি আউটপুট ব্যবহার করতে পারবেন। এখানে MR হল রিলে আউটপুট এবং MT ট্রাঞ্জিস্টর আউটপুট। এই মডেলে CPU এবং I/O একসাথে গঠিত। অর্থাৎ আপনি ইচ্ছে করলেই ইনপুট আউটপুট এক্সটেনশন করতে পারবেন না। Modular PLC তে এক্সটেনশন সম্ভব। একটি হল Compact PLC আরেকটি Modular PLC।
কম্পিউটার (ডেস্কটপ/ল্যাপটপ)
উইন্ডোজ এক্সপি বেজ যে কোন ডেস্কটপ/ল্যাপটপ ব্যবহার করতে পারেন। ইউ এস বি টু সিরিয়াল কনভার্টার ব্যবহার করলে তার ড্রাইভার সফটওয়্যার ইনিস্টল করে নিতে হবে। তবে পুরানো মডেলের পি এল সির জন্য সরাসরি সিরিয়াল পোর্ট যুক্ত কম্পিউটার ব্যবহার করতে হবে, কোন প্রকার কনভার্টার ছাড়া। এবং উইন্ডোজ ৯৮ বেজ হতে হবে।
কমুনিকেশন কেবল
বাজারে বিভিন্ন প্রকার ক্যাবল পাওয়া যায়, কিন্তু সবই ঠিকমত কাজ করে না। তাই ভালো মানের ক্যাবল এবং কনভার্টার ব্যবহার করাই উত্তম। এবং এটি পি এল সি কম্পানি থেকে নেয়াই ভালো। খরচ কমাতে নিজেই তৈরি করে নিতে পারেন। সেক্ষেত্রে ভালো মানের শিল্ড ওয়ার এবং জেক/কানেক্টর সংগ্রহ করে সঠিকভাবে সংযোগ করতে হবে।
প্রথমে কম্পিউটার অন করে সফটওয়্যার রান করতে হবে। নিউ প্রোজেক্ট সিলেক্ট করে তাতে মেশিনের প্রয়োজন অনুযায়ী লেডার ডায়াগ্রাম লিখতে হবে। লেখা শেষ হলে পিএলসি পিসির সাথে কানেকশন করে প্রোগ্রাম ডাউনলোড করতে হবে। লেডার ডায়াগ্রাম করতে বেশ কিছু কন্টাক্ট, কয়েল, টাইমার, কউন্টার ইত্যাদি সেম্বলের প্রয়োজন হয়। সেম্বলগুলো হল, নরমালি ওপেন কন্টাক্ট, নরমালি ক্লোজ কন্টাক্ট, ভারটিক্যল লাইন, হরাইজন্টাল লাইন, নরমালি ওপেন কয়েল, নরমালি ক্লোজ কয়েল এবং পিএলসি ইনিস্ট্রাকশনাল সেম্বল ইত্যাদি। মোটামুটি এই কয়েকটি দিয়েই কাজ করা সম্ভব।
ডিভাইসের নাম এবং বর্ণনা
এটি একটি বিষয় যে পিএলসি সিপিইউ এর উপর ভিত্তি করে ডিভাইসের নামকরণ করা হয়। এখন একটি প্রশ্ন জাগে যে, সি পি ইউ ভিত্তিক ডিভাইসের কি কি নাম থাকতে পারে। এর সঠিক সমাধান হল, সি পি ইউ ভিত্তিক তার ব্যবহার বিধি বই পড়ে ডিভাইসের নাম এবং ব্যবহার জানতে পারবেন। গুগুলে সার্চ দিলে আশা করি সব বইই পাবেন।
আমি আপনাদের সাথে মিটসুবিশি এফ এক্স সিরিজের পি এল সির ডিভাইস নিয়ে আলোচনা করব। লক্ষ্য করবেন অমরন ডিভাইসের নাম এবং মিটসুবিশি ডিভাইসের নাম একই না। অমরন "C" দিয়ে এবং মিটসুবিশি "X" দিয়ে।
এফএক্স সিরিজ ডিভাইসের বর্ণনা
সাধারনতঃ তিন ধরনের কাউন্টার হয়ে থাকে। ১৬বিট আপ কাউন্টার, ৩২বিট আপ/ডাউন কাউন্টার এবং ৩২ বিট উচ্চ গতি সম্পন্ন কাউন্টার। উচ্চ গতি সম্পন্ন কাউন্টার আবার তিন ধরনের হয়, ১ ফেজ, ২ ফেজ এবং এ/বি ফেজ কাউন্টার। কাউন্টারের আরও ডিটেইল ম্যানুয়াল থেকে পাবেন।
পুল্লুভান
থাম্ব| ভারতের কেরালার পি স্মরকাম, [[কাঞ্জনগড়|কানহানগড়ে- পুল্লুভান পাট্টু  পরিবেশন করেছেন]] থাম্ব|পুল্লুভান পাট্টু পুল্লুভান হল কেরালার একটি তফসিলি জাতি গোষ্ঠী। তারা হিন্দু ধর্মের অনুসারী মানুষ। পুল্লু শব্দের অর্থ হল অশুভ ইঙ্গিতের পাখি। কিংবদন্তি অনুসারে, ত্রিমূর্তি, অন্যান্য অসুর, নারদ এবং সরস্বতীর উপস্থিতিতে কৈলাসে পুল্লুবাসের উদ্ভব হয়েছিল। পুল্লুভা সম্প্রদায়ের মধ্যে অনেকগুলি উপ-বিভাগ রয়েছে, যাদের মধ্যে সংখ্যাগরিষ্ঠরা নাগাম্পতিকাল (যারা সাপের গান গায়) নামে পরিচিত। তাদের গানগুলি সাপের উৎপত্তি সম্পর্কে হিন্দু পুরাণে কদ্রু এবং বিনতার গল্প দ্বারা অনুপ্রাণিত। এছাড়া আরও পুল্লুভার রয়েছে যারা নাগাম্পতিকাল নয়, তারা প্রেতমপাতিকল নামে পরিচিত (যারা ভূতের গান গায়)। এরা হল দ্রাবিড়। এই সম্প্রদায়ের পুল্লুভান গান বিখ্যাত।
এটা দেখা যায় যে পুল্লুভানরা দ্রাবিড় / বৈষ্ণব সংস্কৃতির আচার-অনুষ্ঠানের বংশধর এবং বংশ পরম্পরায় এই প্রথা চলে আসছে। তারা সরকার কর্তৃক তফসিলি জাতি বিভাগে অন্তর্ভুক্ত হয়েছে। এরা সাংস্কৃতিকভাবে কেরালার সামন্ততান্ত্রিক জীবনধারার সাথে একীভূত হয়ে আছে। তারা কেরালায় বিদ্যমান নগর পূজার একটি অবিচ্ছেদ্য অঙ্গ।
পুল্লুভারের বেশিরভাগ শিল্পকর্মই আচার-অনুষ্ঠান সম্পর্কিত। তাদের বেশিরভাগ গানই পূজা, আচার, প্রথা এবং ভূত ঝাড়ার সাথে সম্পর্কিত। পুল্লুভা শিল্পটি সাপ-পূজা, ভূত পূজা এবং জাদুবিদ্যার পটভূমিতে প্রকাশ করা হয়।
কেরালার পুল্লুভার গোষ্ঠী সর্প পূজার সাথে ঘনিষ্ঠভাবে জড়িত। এই লোকদের মধ্যে একটি দল সাপের দেবতাকে তাদের প্রধান দেবতা হিসাবে বিবেচনা করে এবং কিছু বলিদান করে। এর সঙ্গে তারা গান গায়। 'পুল্লুভান পাট্টু' হল বাদ্যযন্ত্রের একটি পরিবেশনা, এটি সর্প মন্দির ছাড়াও, নিম্ন বর্ণের বাড়িতে এবং পাশাপাশি উচ্চ বর্ণের বাড়িতেও পরিবেশন করা হয়।
রনধীর প্রসাদ বর্মা
রনধীর প্রসাদ বর্মা, এসি (১৯৫২ - ১৯৯১) একজন ভারতীয় পুলিশ অফিসার যিনি ভারতের ঝাড়খন্ডের ধানবাদে একটি ব্যাংকে ডাকতদের আক্রমণ প্রতিহত করার সময় শহীদ হয়েছিলেন। তিনি মরণোত্তরভাবে ভারতের শান্তিকালীন সর্বোচ্চ বীরত্বের পুরস্কার অশোক চক্রে ভূষিত হয়েছিলেন। ভারত সরকার ২০০৪ সালে তাঁর সম্মানে একটি স্মারক ডাকটিকিটও জারি করেছিল।
জীবনের প্রথমার্ধ
রণধীর বর্মা ঝাড়খণ্ডের কায়স্থ পরিবারে জন্মগ্রহণ করেছিলেন। তিনি পাটনা বিশ্ববিদ্যালয় থেকে স্নাতক হয়়েছিলেন।
পুলিশ ক্যারিয়ার
১৯৯১ সালের ৩ জানুয়ারি তিনি ব্যাংক অফ ইন্ডিয়ার ধানবাদ শাখায় একে 47 স্বয়ংক্রিয় রাইফেল সজ্জিত সন্ত্রাসীদের একটি গোষ্ঠীর মুখোমুখি হন, যারা ডাকাতির চেষ্টা করে। বর্মার বন্দুকযুদ্ধের ফলে তাঁর পিস্তল দিয়ে তিনি দু'জন ডাকাতকে হত্যা করেন এবং শেষে তিনি শহীদ হন।
তিনি বীরত্বের জন্য ভারতের সর্বোচ্চ শান্তিকালীন বীরত্বের পুরস্কার অশোক চক্রে দ্বারা ভূষিত হয়েছিলেন।
সাইটোকাইনিন
সাইটোকাইনিন (সিকে) হল উদ্ভিদ বৃদ্ধিকারী উপাদান (ফাইটোহরমোন) এর একটি শ্রেণি যা উদ্ভিদের শিকড় এবং অংকুরে কোষ বিভাজন বা সাইটোকাইনেসিসকে ত্বরান্বিত করে। এগুলি প্রাথমিকভাবে কোষের বৃদ্ধি এবং পার্থক্যকরণের সাথে জড়িত থাকে ,তবে শীর্ষের আধিপত্য,শাখা মুকুলের বৃদ্ধি এবং পাতাযর বার্ধক্যকেও প্রভাবিত করে। ফোক্ক স্কুগ ১৯৪০-এর দশকে উইসকনসিন-ম্যাডিসন বিশ্ববিদ্যালয়ে নারকেল দুধ ব্যবহার করে তাদের প্রভাবগুলি আবিষ্কার করেছিলেন।
দুটি ধরনের সাইটোকিনিন রয়েছে: এডেনিন-টাইপ সাইটোকিনিনগুলি কাইনেটিন, জিটিন এবং ৬-বেনজাইলএমিনোপিউরিন নামে পরিচিত এবং ডাইফিনাইলইউরিয়া এবং থাইডায়াজুরন (টিডিজেড) এর মতো ফিনাইলইউরিয়া-জাতীয় সাইটোকিনিন। বেশিরভাগ অ্যাডেনিন ধরনের সাইটোকাইনিনগুলি শিকড়ে সংশ্লেষিত হয়। ক্যাম্বিয়াম এবং অন্যান্য সক্রিয় ভাজক টিস্যুগুলি সাইটোকাইনিন সংশ্লেষ করে। উদ্ভিদে কোনও ফিনাইলইউরিয়া সাইটোকাইনিন পাওয়া যায় নি। সাইটোকাইনিনগুলি পিউরিন এবং নিউক্লিওসাইডগুলির মতো একই পরিবহন ব্যবস্থার মাধ্যমে স্থানীয় এবং দীর্ঘ-দূরত্বে সংকেত প্রেরণে অংশ নেয়। সাধারণত,সাইটোকাইনিনগুলি জাইলেমে পরিবহন করা হয়।
সাইটোকাইনিন অক্সিন নামক অন্য একটি উদ্ভিদ বৃদ্ধি হরমোনের সাথে মিলেমিশে কাজ করে। দুটিই পরিপূরক, সাধারণত বিপরীত প্রভাব ফেলে।
কার্যপদ্ধতি
সাইটোকাইনিন ও অক্সিনের অনুপাত গাছের বৃদ্ধিতে সাইটোকাইনিনের প্রভাবের ক্ষেত্রে গুরুত্বপূর্ণ ভূমিকা পালন করে।প্যারেনকাইমা কোষগুলিতে সাইটোকাইনিনের একক কোনও প্রভাব নেই।যখন অক্সিনের সাথে কালচার করা হয় তবে সাইটোকাইনিন ছাড়া, তারা বড় হয় তবে বিভাজিত হয় না।সাইটোকাইনিন যুক্ত করা হলে কোষগুলি বিস্তৃত হয় এবং বিভাজিত হয়।সাইটোকাইনিন এবং অক্সিন যখন সমান স্তরে উপস্থিত থাকে তখন প্যারেনকাইমা কোষগুলি একটি অবিচ্ছিন্ন ক্যালাস গঠন করে।অধিক সাইটোকাইনিন অঙ্কুর মুকুলের বৃদ্ধি প্ররোচিত করে, যখন অধিক অক্সিন মূল গঠনে প্ররোচিত করে।
ভাস্কুলার উদ্ভিদগুলোতে সাইটোকাইনিন প্রক্রিয়াকে প্লিওট্রোপিক হিসাবে বর্ণনা করা হয়,তবে এই শ্রেণীর উদ্ভিদ হরমোনগুলি স্পষ্টতই প্রোটোনোমা শৈবালে ত্রিমুখী শীর্ষকোষের মাধ্যমে শীর্ষের বৃদ্ধি থেকে পূর্ণতায় রূপান্তরকে প্ররোচিত করে।এই মুকুলোদগম একটি নির্দিষ্ট একক কোষের পার্থক্যের জন্য স্থির করা যেতে পারে,এইভাবে সাইটোকাইনিন নির্দিষ্টভাবে প্রভাব ফেলে।
সাইটোকাইনিনগুলি প্রোটিনের ভাঙ্গন রোধ করে, প্রোটিন সংশ্লেষণকে সক্রিয় করে এবং নিকটস্থ টিস্যু থেকে পুষ্টি একত্রিত করে গাছের অঙ্গগুলির বার্ধ্যক্যগ্রস্থ হ্রাস করতে দেখা গিয়েছে। তামাকের পাতাগুলিতে পাতার সংবেদী নিয়ন্ত্রণ করে এমন একটি গবেষণায় দেখা গেছে যে,বন্য ধরনের পাতা হলুদ হয়ে গেছে যেখানে ট্রান্সজেনিক পাতা বেশিরভাগই সবুজ।এটি অনুমান করা হয়েছিল যে সাইটোকাইনিন এনজাইমগুলিকে প্রভাবিত করতে পারে যা প্রোটিন সংশ্লেষণ এবং অবক্ষয় নিয়ন্ত্রণ করে।
জৈবসংশ্লেষণ
অ্যাডেনোসিন ফসফেট-আইসোপেনটেনিলট্রান্সফারেজ (আইপিটি) আইসোপ্রেইন সাইটোকাইনিনের জৈব সংশ্লেষণের প্রথম প্রতিক্রিয়া অনুঘটন করে।এটি এটিপি, এডিপি, বা এএমপিকে স্তর হিসাবে ব্যবহার করতে পারে এবং ডাইমাইথাইল্লাইল পাইরোফসফেট (ডিএমএপিপি) বা হাইড্রোক্সিমিথাইলবিউটেনাইল পাইরোফসফেট (এইচএমবিপিপি) প্রিনেল দাতা হিসাবে ব্যবহার করতে পার এই প্রতিক্রিয়া হ'ল সাইটোকিনিন জৈবসংশ্লেষের হার-সীমিতকারী পদক্ষেপ।সাইটোকাইনিন জৈবসংশ্লেষে ব্যবহৃত ডিএমএডিপি এবং এইচএমবিডিপি মিথাইল ইরিথ্রিটল ফসফেট পথ (এমইপি) দ্বারা উৎপাদিত হয়।
সাইটোকাইনিন গাছপালা এবং ব্যাকটেরিয়ায় পুনর্ব্যবহারযোগ্য টিআরএনএ দ্বারা উৎপাদিত হতে পারে। অ্যান্টিকোডনের সাথে টিআরএনএ যা ইউরিডিন দিয়ে শুরু হয় এবং সাইটোকাইনিন হিসাবে অ্যাডেনোসিনকে হ্রাস করার সময় অ্যান্টিকোডন সংলগ্ন একটি ইতিমধ্যে প্রিনাইলেটেড অ্যাডিনোসিন বহন করে। এই অ্যাডিনিনগুলির প্রিনাইলেশন টিআরএনএ-আইসোপেনটেনাইলট্রান্সফারেজ দ্বারা পরিচালিত হয়।
অক্সিন সাইটোকাইনিনের জৈব সংশ্লেষ নিয়ন্ত্রণ করতে পরিচিত।
ব্যবহার
যেহেতু সাইটোকাইনিন উদ্ভিদ কোষ বিভাজন এবং বৃদ্ধিকে উৎসাহ দেয়, উৎপাদনকারী কৃষকরা ফসল বাড়ানোর জন্য এটি ব্যবহার করে।একটি গবেষণায় দেখা গেছে যে তুলার চারাতে সাইটোকাইনিন প্রয়োগের ফলে খরা অবস্থায় ৫-১০% ফলন বৃদ্ধি পেয়েছে।
সাইটোকাইনিনগুলি সম্প্রতি উদ্ভিদের রোগজীবাণু নির্ণয়ে ভূমিকা পালন করতে দেখা গেছে।উদাহরণস্বরূপ, সাইটোকাইনিনগুলি Arabidopsis thaliana এবং Nicotiana tabacum তে Pseudomonas syringae বিরুদ্ধে প্রতিরোধের কারণ হিসাবে বর্ণনা করা হয়েছে। এছাড়াও উদ্ভিদ রোগের জৈবিক নিয়ন্ত্রণের প্রসঙ্গে সাইটোকাইনিনের সম্ভাব্য কার্যকারিতা রয়েছে বলে মনে করা হয়। P. syringae এর সাথে A. thaliana সংক্রমণকে দক্ষতার সাথে নিয়ন্ত্রণের জন্য Pseudomonas fluorescens জি ২০-১৮ দ্বারা সাইটোকাইনিনের উৎপাদন একটি মূল নির্ধারক হিসাবে চিহ্নিত করা হয়েছে।
কাশিয়াইশ ইউনিয়ন
কাশিয়াইশ বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন।
আয়তন
কাশিয়াইশ ইউনিয়নের আয়তন ২,৫২৬ একর (১০.২২ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী কাশিয়াইশ ইউনিয়নের মোট জনসংখ্যা ১০,৭০১ জন। এর মধ্যে পুরুষ ৫,২৯৭ জন এবং মহিলা ৫,৪০৪ জন। মোট পরিবার ২,২৪৪টি।
অবস্থান ও সীমানা
পটিয়া উপজেলার দক্ষিণ-পশ্চিমাংশে কাশিয়াইশ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের পূর্বে আশিয়া ইউনিয়ন; উত্তরে বড়লিয়া ইউনিয়ন, কুসুমপুরা ইউনিয়ন ও জিরি ইউনিয়ন; পশ্চিমে জিরি ইউনিয়ন ও আনোয়ারা উপজেলার চাতরী ইউনিয়ন এবং দক্ষিণে আনোয়ারা উপজেলার পরৈকোড়া ইউনিয়ন অবস্থিত।
প্রশাসনিক কাঠামো
কাশিয়াইশ ইউনিয়ন পটিয়া উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এ ইউনিয়নের গ্রামগুলো হল:
ইতিহাস
চট্টগ্রাম জেলার পটিয়া উপজেলার অন্তর্গত ৮নং কাশিয়াইশ ইউনিয়ন পরিষদ স্বাধীনতার প্রায় ২১ বছর পূর্বে বর্তমান ৮নং (ক) আশিয়া ইউনিয়ন পরিষদ সহ একীভূত ছিল। অত্র ইউনিয়ন পরিষদ সৃষ্ট লগ্নে গ্রাম পঞ্চায়েতের ভিত্তিতে পিঙ্গলা গ্রামস্থ খাঁন পরিবারের বিশিষ্ট ব্যক্তিত্ব ও ব্যবসায়ী আলহাজ্ব মুফিজুর রহমান খান ৩ মেয়াদে প্রায় ১৫ (পনের) বছর চেয়ারম্যান পদে অধিষ্ঠিত ছিলেন। পরবর্তীতে আবদুর সবুর চৌধুরী, বিশিষ্ট মুক্তিযোদ্ধা সুলতান আহমদ, মরহুম নুরুল আনোয়ার খান ও মরহুম মোহাম্মদ ইদ্রিস মিয়া প্রত্যেকে ১ বার করে চেয়ারম্যান পদে অধিষ্ঠিত ছিলেন। এখানে উল্লেখ্য যে, আবদুস সবুর চৌধুরী চেয়ারম্যান থাকা অবস্থায় কাশিয়াইশ ইউনিয়ন থেকে আশিয়া ইউনিয়ন পরিষদ বিভক্ত হয়। কথিত আছে, কাশিয়াইশ নামক গ্রামের নামানুসারে কাশিয়াইশ ইউনিয়ন পরিষদের নামকরণ করা হয় বলে জানা যায়।
শিক্ষা ব্যবস্থা
২০১১ সালের আদমশুমারি অনুযায়ী কাশিয়াইশ ইউনিয়নের সাক্ষরতার হার ৫৯.১%। এ ইউনিয়নে ২টি মাধ্যমিক বিদ্যালয়, ১টি দাখিল মাদ্রাসা ও ৮টি প্রাথমিক বিদ্যালয় রয়েছে।
যোগাযোগ ব্যবস্থা
কাশিয়াইশ ইউনিয়নে যোগাযোগের প্রধান সড়ক কোলাগাঁও-পারৈকোড়া সড়ক। প্রধান যোগাযোগ মাধ্যম সিএনজি চালিত অটোরিক্সা।
ধর্মীয় উপাসনালয়
কাশিয়াইশ ইউনিয়নে ১৫টি মসজিদ, ৪টি মন্দির ও ৩টি বিহার রয়েছে।
খাল ও নদী
কাশিয়াইশ ইউনিয়নের উপর দিয়ে প্রবাহিত হচ্ছে কাশিয়াইশ গরম লোটা খাল, কাশিয়াইশ ডিঙ্গাখালী খাল, কাশিয়াইশ করিৎখালী খাল, ভাণ্ডারগাঁও ভাণ্ডারখালী খাল, বাকখাইন নাপিতখালী খাল।
হাট-বাজার
কাশিয়াইশ ইউনিয়নের প্রধান ২টি হাট/বাজার হল বুধপুরা বাজার এবং কাশিয়াইশ মহাকালী হাট (নয়া হাট)।
দর্শনীয় স্থান
কাশিয়াইশ ইউনিয়নের দর্শনীয় স্থানগুলোর মধ্যে রয়েছে:
ইন্ডিয়ান সায়েন্স নিউজ অ্যাসোসিয়েশন
ইন্ডিয়ান সায়েন্স নিউজ অ্যাসোসিয়েশন  হলো ভারতীয় বিজ্ঞানের সমস্ত শাখার বিজ্ঞানীদের একটি অলাভজনক প্রতিষ্ঠান। প্রথিতযশা পদার্থবিদ মেঘনাদ সাহা এবং প্রখ্যাত রসায়নবিদ আচার্য প্রফুল্লচন্দ্র রায়  ১৯৩৫ খ্রিস্টাব্দে  প্রতিষ্ঠা করেন।  প্রতিষ্ঠানটির উদ্দেশ্য হল - বিজ্ঞানের খবরাখবর প্রচার করা এবং সেই সাথে সাধারণের বিজ্ঞান ও সংস্কৃতি সম্পর্কে ধারণার উপর   ভারতীয় বিজ্ঞানীদের ও চিন্তাবিদদের প্রতিক্রিয়া লক্ষ্য করে বিজ্ঞানকে জনপ্রিয় করা।  সেকারণে সংস্থাটি প্রতিষ্ঠার সময় থেকেই "সায়েন্স অ্যান্ড কালচার" নামক জার্নাল প্রকাশ  করে আসছে।  এছাড়াও সংস্থাটি সেমিনার, সিম্পোজিয়াম, স্মারক বক্তৃতা ইত্যাদির আয়োজন করে থাকে।  বিজ্ঞান সম্পর্কিত বিষয়গুলি সম্পর্কে সাধারণের অবহিত করা, শিক্ষিত করা, সচেতনতা বৃদ্ধি এবং বৈজ্ঞানিক আবিষ্কার এবং যুক্তি সম্পর্কে বিস্ময়বোধ সৃষ্টি ও বৃদ্ধির  করার জন্য  -   সায়েন্স কমিউনিকেশন তথা বিজ্ঞান যোগাযোগ তথা যুবা গবেষক, অধ্যাপক ও সাংবাদিকদের সমাজমাধ্যমে যুক্ত করতে ১৯৮৩ খ্রিস্টাব্দ হতে ইন্ডিয়ান সায়েন্স নিউজ অ্যাসোসিয়েশন ১০-১২ সপ্তাহের কোর্সের আয়োজন করে আসছে।
সায়েন্স অ্যান্ড কালচার
সায়েন্স অ্যান্ড কালচার হল বিজ্ঞানের বিভিন্ন শাখার জার্নাল যেটি বৈজ্ঞানিক গবেষণা ও উন্নয়ন, সমাজ ও সংস্কৃতি, জাতীয় সমস্যা ও ঘটনাবলির উপর গুরুত্বপূর্ণ ও মৌলিক প্রবন্ধ,  বৈজ্ঞানিক  পর্যালোচনা,  টীকা বা মন্তব্য  প্রকাশ করে থাকে।
ভারতের প্রথম প্রধানমন্ত্রী জওহরলাল নেহরু মন্তব্য করেছিলেন-
সংস্থাটির সদর দপ্তর ভারতের কলকাতার ৯২, আচার্য প্রফুল্ল চন্দ্র রোডে   কলকাতা বিশ্ববিদ্যালয়ের  রাজাবাজার সায়েন্স কলেজ ক্যাম্পাসে অবস্থিত।
বাংলাভাষায় বিজ্ঞানকে আরো জনপ্রিয় করতে সম্প্রতি প্রতিষ্ঠানটি স্বাধীনতার ৭৫তম বর্ষে সোশ্যাল মিডিয়ায় আরো দুটি পত্রিকা -সায়েন্টিফিকা কমিউনিকা এবং বিজ্ঞান কহন প্রকাশের সিদ্ধান্ত নিয়েছে। ইতিমধ্যে  ১৫ ই আগস্ট প্রকাশিত হয়েছে সায়েন্টিফিকা কমিউনিকা ।
১৯৫০-এর দশকের ভৌতিক চলচ্চিত্রের তালিকা
এখানে নিন্মলিখিত নিবন্ধে ১৯৫০-এর দশকের নির্মিত ভৌতিক চলচ্চিত্রের তালিকা দেয়া আছে:
অঙ্কিতা লোখন্ডে
অঙ্কিতা লোখন্ডে হচ্ছেন একজন ভারতীয় টেলিভিশন অভিনেত্রী। তিনি ২০০৯ সালে জি টিভির জনপ্রিয় ধারাবাহিক পবিত্র রিশতায় অভিনয়ের মাধ্যমে টেলিভিশন পর্দায় অভিষেক করেন। তিনি কালারসে সম্প্রচারিত জনপ্রিয় নৃত্যবিষয়ক অনুষ্ঠান ঝলক দিখলা যার ৪র্থ মৌসুমে তার সাবেক প্রেমিক সুশান্ত সিং রাজপুতের সাথে প্রতিযোগিতা করেছেন, সেখানে তিনি ৫ম স্থান অধিকার করেছিলেন।
আন্তর্জাতিক শান্তি ব্যুরো
থাম্ব|আন্তর্জাতিক শান্তি ব্যুরো লোগো আন্তর্জাতিক শান্তি ব্যুরো (IPB) (Bureau International de la Paix), পৃথিবীর সবচেয়ে পুরাতন আন্তর্জাতিক শান্তি সংঘ যেটি ১৮৯১ সালে প্রতিষ্ঠিত হয়েছে ।
এই প্রতিষ্ঠানটি ১৯১০ সালে "বিভিন্ন দেশের শান্তি সংস্থাগুলোর মধ্যে একটি মধ্যাস্থতাকারী হিসেবে [কর্মকান্ডের জন্য]" শান্তিতে নোবেল পুরস্কার লাভ করে। ১৯১৩ সালে এর 'প্রধান' হিসেবে কার্যকর অবদান রাখার জন্য অঁরি লা ফোঁতেন-ও শান্তিতে নোবেল পুরস্কার লাভ করেন । ২০১২ সাল পর্যন্ত, বিভিন্ন ক্ষেত্রে নোবেল পুরস্কার বিজয়ী আরো এগারো জন ব্যক্তিও এই প্রতিষ্ঠানের সদস্য হিসিবে অন্তর্ভুক্ত ছিলেন ।
হাবিব ইলঘানিয়ান
হাবিব (হাবিবুল্লাহ) ইলঘানিয়ান (, 5 এপ্রিল ১৯১২ – ৯ মে ১৯৭৯) ছিলেন একজন সুপরিচিত ব্যবসায়ী যিনি তেহরান ইহুদি সমাজের সভাপতি ছিলেন। এবং ৭০ এর দশকে ইরানের ইহুদি সমাজের আদর্শিক প্রধান ছিলেন। তিনিই ছিলেন প্রথম মৃত্যুদন্ডপ্রাপ্ত আসামি এবং ব্যবসায়ী যা ইসলামিক সরকার দ্বারা কার্যকর হয়েছিল। তার এই রায়ের কারণে তৎকালীন ইহুদি সমাজে ভীতির সঞ্চার হয়েছিল এবং অনেকেই ইরান ত্যাগ করেছিল।
ইন্টারন্যাশনাল হোপ স্কুল বাংলাদেশ
ইন্টারন্যাশনাল হোপ স্কুল বাংলাদেশ (আইএইচএসবি) হল বাংলাদেশের ঢাকার উত্তরায় অবস্থিত একটি ইংরেজি মাধ্যমের বেসরকারি আন্তর্জাতিক বিদ্যালয়। এটি পূর্বে ইন্টারন্যাশনাল টার্কিশ হোপ স্কুল নামে পরিচিত ছিল।
ইতিহাস ও ক্যাম্পাস
এর প্রতিষ্ঠাতা অধ্যক্ষ কাজিম এলডেস ১৯৯৬ সালে ঢাকায় এটি প্রতিষ্ঠা করেন। তুর্কি স্কুলগুলোর একজন শক্তিশালী সমর্থক তুরস্কের রাষ্ট্রপতি সুলেমান দেমিরেল ১৯৯৭ সালের মার্চ মাসে একটি রাষ্ট্রীয় সফরের সময় আনুষ্ঠানিকভাবে স্কুলটি উদ্বোধন করেন।
স্কুলটি ভাড়া করা প্রাঙ্গনে একটি ক্যাম্পাস হিসাবে অল্প সংখ্যক খুব অল্প সংখ্যক শিক্ষার্থীদের নিয়ে শুরু হয়। এরপর থেকে এটি তিনটি শহরে আটটি ক্যাম্পাসে পরিণত হয়: ঢাকার গুলশান ও উত্তরা এলাকায় দুটি প্রিস্কুল, দুটি জুনিয়র বিভাগ (গ্রেড ১ – ৫) ও দুটি সিনিয়র বিভাগ (একটি ছেলে, একটি মেয়ে), চট্টগ্রামের একটি শাখা যা প্রিস্কুল থেকে গ্রেড ১০ পর্যন্ত বিস্তৃত, এবং বগুড়ায় একটি প্রিস্কুল ও জুনিয়র বিভাগ। সম্মিলিত তালিকাভুক্তি ২০১৪ সালের হিসেবে ১,৫০০-এ উন্নীত হয়েছে।
আইএইচএসবি উত্তরা সেক্টর ৪-এ অবস্থিত বাংলাদেশ সরকার কর্তৃক প্রদত্ত দুই একর জমিতে জুন ২০০২ সালে একটি উদ্দেশ্য-নির্মিত ক্যাম্পাস নির্মাণ শুরু করে। ২০০৫ সালের সেপ্টেম্বরে এর নির্মাণ শেষ হয়। এর সুবিধাগুলোর মধ্যে রয়েছে একটি বিস্তৃত খেলার মাঠ, ফুটবল মাঠ, বাস্কেটবল কোর্ট, কনফারেন্স হল, লাইব্রেরি এবং কম্পিউটার ও বিজ্ঞান ল্যাব। আবাসিকদের জন্য রয়েছে ছেলে ও মেয়েদের হোস্টেল। ঢাকায় বিদ্যালয়টির ছয়টি শাখা রয়েছে। ২১ ফেব্রুয়ারী ২০১০ তারিখে তুরস্কের রাষ্ট্রপতি আবদুল্লাহ গুল বিদ্যালয়ের ক্যাম্পাস পরিদর্শন করেন।
২০১৬ সালের তুর্কি অভ্যুত্থান প্রচেষ্টার পর; বাংলাদেশে নিযুক্ত তুর্কি রাষ্ট্রদূত দাবি করেছেন যে বিদ্যালয়টি গুলেন আন্দোলনের সাথে যুক্ত ছিল; যাকে তিনি সন্ত্রাসী সংগঠন হিসেবে বর্ণনা করেছেন। তুর্কি স্কুলের শিক্ষক, বিদ্যালয়ের ৩৩ জন তুর্কি নাগরিককে নিযুক্ত করা হয়েছে বলে দাবি করেছে যে তারা তাদের দূতাবাস দ্বারা পরিষেবা থেকে বঞ্চিত হচ্ছে ও একজন কর্মচারী জানান যে দূতাবাস তার পাসপোর্ট বাজেয়াপ্ত করেছে। বিদ্যালয় কর্তৃপক্ষ এর সাথে ঘটনার কোনো সংযোগ অস্বীকার করে।
পরে বিদ্যালয়টির নাম পরিবর্তন করে ইন্টারন্যাশনাল হোপ স্কুল বাংলাদেশ রাখা হয়। থাম্ব| ইন্টারন্যাশনাল হোপ স্কুল বাংলাদেশ (আইএইচএসবি) অডিটোরিয়াম
পাঠ্যক্রম
আইএইচএসবি হলো একটি ইংরেজি মাধ্যমের বিদ্যালয় যেখানে শিশু থেকে উচ্চ মাধ্যমিক স্তর পর্যন্ত শ্রেণী রয়েছে। বিদ্যালয়টি আন্তর্জাতিক জিসিএসই ও জিসিই পদ্ধতি অনুসরণ করে ও ছাত্রদের ও-লেভেল এবং এ-লেভেল পরীক্ষার জন্য প্রস্তুত করে। ছোটবেলা থেকেই ইংরেজি শেখানো হয়। ব্রিটিশ কাউন্সিল মে ২০১৫ থেকে স্কুলটির সাথে অংশীদারিত্বে রয়েছে, উত্তরা ক্যাম্পাসে ১১ থেকে ১৩ বছর বয়সী শিশুদের ইংরেজি ভাষায় পড়া ও লেখার দক্ষতা শেখানো হয়। বাংলাদেশী ও বাংলাদেশী বংশদ্ভূত শিক্ষার্থীদের জন্য বাংলা ভাষার ক্লাস বাধ্যতামূলক। মুসলিম শিক্ষার্থীদের জন্য ধর্মীয় অধ্যয়নের ক্লাস বাধ্যতামূলক।
শিক্ষার্থী
বিদ্যালয়টিতে প্রায় ২০০০ শিক্ষার্থী রয়েছে। মালয়েশিয়া, কানাডা, ফিলিপাইন, মার্কিন যুক্তরাষ্ট্র, ইংল্যান্ড, সৌদি আরব, সুদান, স্কটল্যান্ড, মিশর, পাকিস্তান, অস্ট্রেলিয়া, তাইওয়ান, ভারত, শ্রীলঙ্কা ও তুরস্ক সহ বাংলাদেশের বাইরের দেশগুলোর শিক্ষার্থীর পরিমাণ মোট শিক্ষার্থীর ১৭%।
নিবরাস ইসলাম এই বিদ্যালয়ের একজন প্রাক্তন ছাত্র, যে জুলাই ২০১৬-এর ঢাকা হামলায় অংশ নিয়েছিল, যেখানে ২০ বিদেশী নাগরিক নিহত হয়।
অতীন্দ্রিয় উপলব্ধি
thumb|জেনার কার্ড, বিংশ শতাব্দীর প্রথম দিকে অতীন্দ্রিয় উপলব্ধি সংক্রান্ত পরীক্ষামূলক গবেষণায় ব্যবহৃত বিশেষ কার্ড। অতীন্দ্রিয় উপলব্ধি বলতে বোঝায় মনের বিশেষ ক্ষমতার মাধ্যমে তথ্য সংগ্রহ। এক্ষেত্রে স্বাভাবিকভাবে শারীরিক কোনও উপায়ে তথ্য লাভ করা হয় না। পরিভাষাটি সর্বপ্রথম ব্যবহার করেন স্যার রিচার্ড বার্টন। মার্কিন যুক্তরাষ্ট্রের ডিউক বিশ্ববিদ্যালয়ের মনোবিজ্ঞানী জে. বি. রাইন বিভিন্ন আধ্যাত্মিক ক্ষমতাকে ব্যাখ্যা করার জন্য অতীন্দ্রিয় উপলব্ধির ধারণাটিকে ব্যবহার করেন। অতীন্দ্রিয় উপলব্ধিকে অনেক সময় ষষ্ঠ ইন্দ্রিয় নামেও অভিহিত করা হয়। এই পরিভাষাটি সাধারণ উপায় ব্যতিরেকে বিশেষ উপায়ে তথ্য লাভকে নির্দেশ করে। যেমন- মনের দ্বারা অতীতকালের তথ্য লাভ।
পরামনোবিজ্ঞান হল অতীন্দ্রিয় সংক্রান্ত বিদ্যা। বিজ্ঞানীরা সাধারণত অতীন্দ্রিয় উপলব্ধিকে অগ্রাহ্য করেন, কারণ এক্ষেত্রে কোন সুনির্দিষ্ট সাক্ষ্যপ্রমাণ অনুপস্থিত থাকে। এছাড়া পরীক্ষামূলক পদ্ধতি না থাকায় এ পদ্ধতির কোন সুস্পষ্ট নির্ভরযোগ্যতা না থাকার কারণে বিজ্ঞানীরা একে পুরোপুরি গ্রহণ করেননি।
ইতিহাস
১৯৩০ সালে যুক্তরাষ্ট্রের নর্থ ক্যারোলাইনার ডিউক বিশ্ববিদ্যালয়ের অধ্যাপক জে. বি. রাইন ও তাঁর স্ত্রী লুসিয়া রাইন মনস্তাত্ত্বিক গবেষণাকে পরীক্ষামূলক গবেষণায় উন্নীত করার চেষ্টা করেন। লুসিয়া রাইন মূলত স্বতঃস্ফূর্ত বিষয়গুলো নিয়ে এবং জে. বি. রাইন পরীক্ষাগারে কাজ করতে থাকেন। জে. বি. রাইন খুব সতর্কতার সাথে পরিভাষাসমূহ লক্ষ্য করেন এবং এজন্যে তিনি বাস্তব নিরীক্ষা চালান। এসময় কিছু সরল কার্ডের সেট উদ্ভাবন করা হয়। এগুলোকে বলে জেনার কার্ড। বর্তমানে এগুলোকে বলে ইএসপি কার্ড। এসব কার্ডে বৃত্ত, বর্গ, তরঙ্গাকৃতির রেখা, ক্রস এবং তারকার ন্যায় চিহ্ন রয়েছে। এরকম চিহ্নসম্বলিত পাঁচ ধরনের ২৫টি কার্ড একটি প্যাকেটে থাকে।
একটি অতীন্দ্রিয় দূরানুভূতি পরীক্ষায় প্রেরক ব্যক্তি কার্ডসমূহের একটি ধারার দিকে লক্ষ করেন, অপরদিকে গ্রাহক ব্যক্তি চিহ্নগুলি অনুমান করেন। আলোকদৃষ্টি পরীক্ষার ক্ষেত্রে, কার্ডের সেটটি গোপন করা হয় এবং গ্রাহক অনুমান করতে থাকেন। পূর্বলব্ধ জ্ঞান (প্রিকগনিশন) পরীক্ষার ক্ষেত্রে, গ্রাহকের অনুমানের পর কার্ডগুলোর ধারা নির্ধারণ করা হয়।
চালাকুড়ি লোকসভা কেন্দ্র
চালাকুড়ি লোকসভা কেন্দ্রটি কেরালা রাজ্যের ২০ টি লোকসভা কেন্দ্রের একটি এবং ১৯৫৭ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল মালয়ালম। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,১৫০,৪৯৭ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি কেরালার সমগ্র ত্রিশূর জেলার দক্ষিণ ও এর্নাকুলম জেলার উত্তর ও মধ্যভাগে অবস্থিত বিধানসভা কেন্দ্রগুলি নিয়ে গঠিত৷
ইতিহাস
চালাকুড়ি লোকসভা কেন্দ্রটিতে পুনর্গঠনের মাধ্যমে ২০০৯ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি কেরালা রাজ্যের ১৪০ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কেরালার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের মধ্যে একটি বিধানসভা কেন্দ্র (কুন্নদনাড়ু) তফসিলী জাতিদের জন্য সংরক্ষিত।
এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৬৯ নং বিধানসভা কেন্দ্র৷ এটি ত্রিশূর জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৭২ নং বিধানসভা কেন্দ্র৷ এটি ত্রিশূর জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৭৩ নং বিধানসভা কেন্দ্র৷ এটি ত্রিশূর জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৭৪ নং বিধানসভা কেন্দ্র। এটি এর্নাকুলম জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৭৫ নং বিধানসভা কেন্দ্র। এটি এর্নাকুলম জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৭৬ নং বিধানসভা কেন্দ্র। এটি একটি অসংরক্ষিত আসন। এটি এর্নাকুলম জেলায় অবস্থিত৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৮৭ নং বিধানসভা কেন্দ্র। এটি তপসিলী জাতিদের জন্য সংরক্ষিত আসন। এটি এর্নাকুলম জেলায় অবস্থিত৷
ওরাইজা
ওরাইজা ঘাস পরিবারের উদ্ভিদের একটি গণ। প্রধান খাদ্য শস্য চাল (প্রজাতি ওরাইজা স্যাটিভা  এবং ওরাইজা গ্লাবেরিমা) এটির অন্তর্ভুক্ত। এই গণের সদস্যরা লম্বা, জলাভূমির ঘাস হিসাবে বৃদ্ধি পায় এবং ১-২ মিটার লম্বা হয়; গণের মধ্যে একবর্ষজীবী এবং বহুবর্ষজীবী উভয় ধরনের প্রজাতি রয়েছে।
ওরাইজা ওরাইজিয়া গোত্রে অবস্থিত, এটি একক-ফুলের অণুমঁঞ্জরীর বৈশিষ্ট্যযুক্ত যা মঁঞ্জরীপত্র দ্বারা প্রায় সম্পূর্ণ ঢাকা থাকে। ওরাইজাতে দুটি বীজবারক মঁঞ্জরীপত্র অণুমঁঞ্জরীকে ঢেকে রাখে। ওরাইজিয়া গোত্রটি এরহার্টোইডিয়া উপপরিবারে রয়েছে, পোয়াসিয়া গোত্রটির একটি গ্রুপ যা অভ্যন্তরীণ পাতার শারীরস্থানের নিয়মিত বৈশিষ্ট্য বিদ্যমান। এই উপপারিবারের সর্বাধিক স্বাতন্ত্র্যসূচক পাতার বৈশিষ্ট্য হল তাদের পাতায় বাহু কোষ এবং ফিউসয়েড কোষ পাওয়া যায়।
ওরাইজা বর্গের অন্তর্গত প্রজাতিকে তাদের জিনের ধরন দ্বারা ভাগ করা যায়। এর মধ্যে চাষকৃত ধানের ডাইপ্লয়েড (২n = ২৪) এএ, বিবি, সিসি, ইই, এফএফ এবং জিজি পাশাপাশি টেট্রাপ্লয়েড (৪n = ৪৮) বিবিসিসি, সিসিডিডি, এইচএইচজেজে, এইচএইচকেকে এবং কেকেএলএল অন্তর্ভুক্ত রয়েছে। একই জিনের ধরনের প্রজাতিগুলিকে সহজেই সঙ্করণ করা যায়, ভিন্ন ধরনের প্রজাতির মধ্যে সঙ্করণের জন্য ভ্রূণ উদ্ধারের মতো কৌশলের প্রয়োজন হয়।
ওরাইজার একটি প্রজাতি এশীয় ধান (ওরাইজা স্যাটিভা) বিশ্বের ২০% শস্যের চাহিদা পূরণ করে এবং এটি বিশ্বব্যাপী একটি গুরুত্বপূর্ণ খাদ্য শস্য। বর্গগের মধ্যে প্রজাতিটি দুটি উপগোত্রে বিভক্ত।
প্রজাতি
বর্গের অন্তুর্গত প্রজাতি, উপ-প্রজাতি এবং অন্যান্য প্রজাতির বৈশিয্ট্যসূচক গ্রুপের জন্য ৩০০ টিরও বেশি নাম প্রস্তাব করা হয়েছে। এর মধ্যে কতটি স্বতন্ত্র প্রজাতি হিসাবে স্বীকৃতি দেওয়া উচিত তা নিয়ে প্রকাশিত উৎসগুলি একমত নয়। নীচে লন্ডনের কিউ গার্ডেন দ্বারা পরিচালিত বিশ্ব তালিকা অনুসরণ করা হয়েছে।
পূর্বে অন্তর্ভুক্ত ছিল
অনেক প্রজাতি এখন অন্য গণের পক্ষে আরও উপযুক্ত হিসাবে বিবেচিত :
১৯৪০-এর দশকের ভৌতিক চলচ্চিত্রের তালিকা
এখানে নিন্মলিখিত নিবন্ধে ১৯৪০-এর দশকের নির্মিত ভৌতিক চলচ্চিত্রের তালিকা দেয়া আছে:
জীবন বীমা কর্পোরেশন
জীবন বীমা কর্পোরেশন একটি সরকারী প্রতিষ্ঠান। রাষ্ট্রায়ত্ত এই জীবন বীমা কর্পোরেশন ১৯৭৩ সালের ১৪ মে ইন্সুরেন্স অ্যাক্ট ১৯৩৮ ও ইন্সুরেন্স রুলস ১৯৫৮ এবং বাংলাদেশ কর্পোরেশন অ্যাক্ট ১৯৭৩ এর অধীন ১৫ লক্ষ ৭০ কোটি টাকার ঘাটতি দায় নিয়ে প্রতিষ্ঠিত হয়। জীবন বীমা কর্পোরেশনের বর্তমান চেয়ারম্যান মোঃ আসাদুল ইসলাম সাবেক সিনিয়র সচিব, পরিকল্পনা মন্ত্রণালয়।
বীমা পলিসি
জেবিসি পনেরো ধরনের জীবন বীমা স্কিমের মাধ্যমে বীমাসেবা বিক্রয় করে আসছে। এগুলো হল
একুশে টেলিভিশন
right|thumb| একুশে টেলিভিশনের সদর দপ্তর, কাওরান বাজার ঢাকা একুশে টেলিভিশন (২১ ফেব্রুয়ারি উল্লেখে), যা ইটিভি নামেও পরিচিত, এস আলম গ্রুপ অব ইন্ডাস্ট্রিজ-এর মালিকানাধীন একটি বাংলাদেশী বাংলা ভাষার বেসরকারি স্যাটেলাইট এবং কেবল টেলিভিশন চ্যানেল। এটি ঢাকার কাওরান বাজারে অবস্থিত এবং এটি সংবাদ এবং বর্তমান ঘটনা অনুষ্ঠান সম্প্রচার করার বাংলাদেশের প্রথম বেসরকারি টেলিভিশন চ্যানেল।
২০০০ সালের ১৪ই এপ্রিল এ এস মাহমুদ একুশে টেলিভিশন, বর্তমানেও ব্যবহৃত "পরিবর্তনে অঙ্গীকারবদ্ধ" স্লোগান দিয়ে, একটি দেশব্যাপী টেরেস্ট্রিয়াল টেলিভিশন নেটওয়ার্ক হিসেবে প্রতিষ্ঠান করেন, এই ধরনের বাংলাদেশ এবং দক্ষিণ এশিয়ায় সবচেয়ে প্রথম। দ্রুতই এটি বাংলাদেশে জনপ্রিয়তা পায়, এবং সেইখানে সবচেয়ে বেশি দেখা টেলিভিশন নেটওয়ার্ক হয়ে যায়।
বিএনপি সরকার দ্বারা ২০০২ সালে একুশে টেলিভিশনের সম্প্রচার বন্ধ করে দেওয়া হয়, উনাদের পক্ষপাতদুষ্ট বিরুদ্ধে সংবাদ প্রচার করার এবং একটি "অবৈধ" লাইসেন্সের মাধ্যমে সম্প্রচার করার অভিযুক্ত হওয়ার পর। ২০০৫ সালে এটি সম্প্রচারে ফিরে আসার লাইসেন্স পাওয়ার পর ২০০৭ সালের ২৯ মার্চে শুধু স্যাটেলাইট এবং কেবল টেলিভিশনে একুশে টেলিভিশন সম্প্রচার আবার শুরু করে।
দেশের প্রথম বেসরকারি টেলিভিশন চ্যানেলগুলির মধ্যে এক হওয়ার জন্য উল্লেখযোগ্য, একুশে টেলিভিশন এর টেরেস্ট্রিয়াল টেলিভিশনে অস্তিত্বের সময় বাংলাদেশের টেলিভিশন মার্কেট আধিপত্য করেছে। এটি দেশ এবং এর সমাজে পরিবর্তন আনতে প্রতিশ্রুতিবদ্ধও ছিল। স্যাটেলাইটের মাধ্যমে একুশে যুক্তরাজ্যে সম্প্রচার করেছিল সেইখানের বাংলাদেশী বাসিন্দাদের জন্য।
১৯৯৭-২০০২: মূল টেরেস্ট্রিয়াল সম্প্রচার
বাংলাদেশে একটি বেসরকারি টেলিভিশন সংস্থার পরিকল্পনা ১৯৯৭ সালের আগের দিকে ঘটে যখন ফরহাদ মাহমুদ, এ এস মাহমুদের সন্তান, একটি স্থানীয় হোটেলে সাইমন ড্রিংয়ের সাথে যোগাযোগ করেন। তখন এটিএন বাংলা এবং চ্যানেল আই এর মতো বাংলাদেশে বেসরকারি টেলিভিশন চ্যানেল থাকতেও এগুলির কাছে টেরেস্ট্রিয়ালে সম্প্রচার করার অনুমতি ছিল না, এবং সেই অধিকার শুধু বাংলাদেশ টেলিভিশনের কাছে ছিল।
'একুশে' নামটি নির্বাচন করা হয়েছিল কারণ, ড্রিংয়ের অনুসারে, এটি ১৯৫২ সালের ২১ ফেব্রুয়ারিতে ঘটিত বাংলা ভাষা আন্দোলন এবং আসন্ন একবিংশ শতাব্দীর একটি ইঙ্গিত। ১৯৯৯ সালের মার্চে একুশে টেলিভিশন একটি পনের বছরের লাইসেন্স পায়, যা উনাদের কে টেরেস্ট্রিয়ালে সম্প্রচার করার অনুমতি দেয়। সম্প্রচার করার জন্য উনারা বাংলাদেশ টেলিভিশনের সুযোগ-সুবিধাও ব্যবহার করতে পারবে। প্রাথমিকভাবে এটির আনুষ্ঠানিক সম্প্রচার শুরু হওয়ার কথা ছিল ১৯৯৯ সালের ১৬ ডিসেম্বরে, যা বিজয় দিবস ছিল।
অবশেষে একুশে টেলিভিশন ২০০০ সালের ১৪ এপ্রিলে সম্প্রচার শুরু করে, বাংলাদেশের প্রথম বেসরকারি টেরেস্ট্রিয়াল টেলিভিশন চ্যানেল হিসেবে। এটি সপ্তাহের দিনে বারো ঘণ্টার জন্য এবং সপ্তাহান্তের দিনে সতের ঘণ্টার জন্য সম্প্রচার করেছে। এটি দেশের জনসংখ্যার অর্ধেকের কাছে পৌঁছেছিল, এবং দ্রুতই নাগরিকদের মধ্যে জনপ্রিয়তা পায়। সংবাদ, সংস্কৃতি এবং বিনোদন সহ এর বৈচিত্র্যময় পরিসরের অনুষ্ঠানসমূহ সহ, একুশে টেলিভিশন ৪ কোটি দর্শকদের কাছে পৌঁছতে পেরেছে এবং বাংলাদেশের সবচেয়ে বেশি দেখা টেলিভিশন নেটওয়ার্ক হওয়ার দাবি করেছে।
উনারা বাংলাদেশ টেলিভিশনের সুযোগ-সুবিধাগুলিকে "অন্যায়ভাবে" ব্যবহার করার জন্য এবং বিএনপি এবং এর ইসলামপন্থী মিত্রদের প্রতি পক্ষপাতদুষ্ট হওয়ার জন্যও অভিযুক্ত হয়েছিল, কিন্তু একুশে এই দাবিগুলি অস্বীকার করেছিল এবং বলেছিল যে তাদের সংবাদ অনুষ্ঠান রাজনৈতিকভাবে সংযুক্ত ছিল না এবং সবসময় নিরপেক্ষ ছিল। বন্ধের পর একুশের প্রতিষ্ঠাতা এ এস মাহমুদ এর পরিবারের সাথে ইংল্যান্ডে চলে যান, এবং ২০০৪ সালের ২২ জানুয়ারিতে তিনি সেইখানে মারা যান। এইভাবে আজকের হিসেবে বাংলাদেশ টেলিভিশন টেরেস্ট্রিয়ালে সম্প্রচার করার বাংলাদেশের একমাত্র টেলিভিশন সংস্থা হিসেবে আবার রয়ে গেল।
সাইমন ড্রিং
১৯৯৭ সালে একুশে'র ব্যবস্থাপনা পরিচালক হিসেবে সাইমন ড্রিং গুরুদায়িত্ব পালন করেন। তার সহযাত্রি হিসেবে ছিলেন বাংলাদেশের বিশিষ্ট সাংবাদিক মিশুক মুনীর | ২০০২ সালে একুশে টেলিভিশন কর্তৃপক্ষ বাংলাদেশে প্রচলিত সম্প্রচার আইন লঙ্ঘনজনিত কারণে তাদের সম্প্রচার কার্যক্রম বন্ধ করতে বাধ্য হয়। পরবর্তীতে সরকার কর্তৃক তিনি এবং তাঁর সহযোগী তিনজন নির্বাহী পরিচালক প্রতারণা ও জালিয়াতির অভিযোগে অভিযুক্ত হন।
আমীরা শাহ
আমীরা শাহ (জন্ম: ২৪শে সেপ্টেম্বর ১৯৭৯) হলেন একজন ভারতীয় উদ্যোক্তা এবং মুম্বইয়ে অবস্থিত প্যাথলজি সেন্টারের একটি বহুজাতিক চেইন মেট্রোপলিস হেলথ কেয়ারের (সাতটি দেশে শাখা রয়েছে) প্রধান নির্বাহী কর্মকর্তা। তিনি মহানগর হেলথ কেয়ারের প্রতিষ্ঠাতা ও উক্ত প্রতিষ্ঠানের চেয়ারম্যান ড. সুশীল শাহের মেয়ে। ওয়ার্ল্ড ইকোনমিক ফোরাম তাঁকে ২০১৫ সালের "ইয়ং গ্লোবাল লিডার" হিসাবে সম্মানিত করেছে। তিনি ২০১৭, ২০১৮ এবং ২০১৯ সালে ফরচুন ইন্ডিয়ার "ব্যবসায়ে সবচেয়ে ক্ষমতাধর নারী" তালিকায় স্থান পেয়েছিলেন।   ফোর্বস ইন্ডিয়া তাঁকে "টাইকুন অফ টুমরো" তালিকায় স্থান দিয়েছিল।
কুকসি
কুকসি (Kukshi) ভারতের মধ্য প্রদেশ রাজ্যের ধর জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৭০ মিটার (৫৫৭ ফুট)।
আমীরা শাহ
পেশা
তিনি ২০০১ সালে তাঁর বাবার প্যাথলজি ব্যবসা-মেট্রোপলিস ল্যাবে কাজ শুরু করেন। পরবর্তী সময়ে তিনি এই একক ডায়াগনস্টিক ল্যাবকে (যার আয় ছিল প্রায় ১.৫ মিলিয়ন ডলার এবং যেখানে প্রায় ৪০ জন কর্মচারী কাজ করতেন) একটি মেট্রোপলিস হেলথ কেয়ারে রূপান্তরিত করেছিলেন, যাদের বর্তমানে ১২৫টি ডায়াগনস্টিক ল্যাবের বহুজাতিক চেইন রয়েছে, যা ৯০ মিলিয়ন ডলার উপার্জন করে এবং যেখানে প্রায় ৪,৫০০ জন কর্মচারী কাজ করেন। তিনি ২০১৯ সালের এপ্রিল মাসে সফলভাবে এই সংস্থাকে সামনে থেকে নেতৃত্ব দিয়েছেন। তিনি মারিকো কেয়া এন্টারপ্রাইজ লিমিটেডের একজন বোর্ড সদস্য ছিলেন এবং মেট্রোপলিস হেলথ কেয়ার লিমিটেডের ব্যবস্থাপনা পরিচালক হিসাবে দায়িত্ব পালন করছেন।
কুকসি
জনসংখ্যার উপাত্ত
ভারতের ২০০১ সালের আদমশুমারি অনুসারে কুকসি শহরের জনসংখ্যা হল ২৪,৩১৭ জন। এর মধ্যে পুরুষ ৫১% এবং নারী ৪৯%।
এই শহরের জনসংখ্যার ১৫% হল ৬ বছর বা তার কম বয়সী।
খার্তুম
খার্তুম (الخرطوم; )  হচ্ছে সুদানের রাজধানী এবং দেশের দ্বিতীয় বৃহত্তম শহর সেইসাথে এটি খার্তুম প্রদেশের রাজধানী।  এটি সাদা নদের নিকট অবস্থিত, ভিক্টোরিয়া হ্রদ এবং নীল নদ এর পূর্বে অবস্থিত, ইথিওপিয়ার দক্ষিণে অবস্থিত।খার্তুম শহরটি নীল নদের দুই পাড়ের এলাকা নিয়ে গড়ে উঠেছে।শহরটি অবস্থিত যেখানে দুই নল মিলিত হয়। জায়গাটি "আল মাগরান" (المقرن) নামেও পরিচিত। প্রধান নদ মিশর ও ভূমধ্যসাগরের দিকে উত্তর প্রবােহর দিকে চলতে থাকে। নদ দ্বারা বিভক্ত, খার্তুম, আনুমানিক পাঁচ মিলিয়ন  জনসংখ্যার একটি ত্রিপক্ষীয় মহানগরী খার্তুম। খার্তুমের উত্তর (الخرطوم بحري আল খার্তুম বাহরি) এবং  (أم درمان উম্মে দুরমান) সেতু দ্বয় পশ্চিম খার্দুমকে সংযুক্ত করেছে।
এম এ রশীদ
এম এ রশীদ (জন্ম: ১৬ জানুয়ারি, ১৯১৯ - মৃত্যু: ৬ নভেম্বর, ১৯৮১) বুয়েটের প্রথম উপাচার্য। এছাড়া তিনিই দেশের প্রথম ব্যক্তি যিনি প্রকৌশলী বিষয়ে প্রথম পিএইচডি সম্পন্ন করেন। তার স্মরনে বুয়েটে এক ছাত্র হল (এম এ রশীদ হল) নামকরণ করা হয়।
জন্ম
এম এ রশীদের জন্ম হবিগঞ্জ জেলায় । তার পিতার নাম মুহম্মদ সা'দ। তিন ভাই ও তিন বোনের মধ্যে তিনি ছিলেন প্রথম।
শিক্ষাজীবন
তার শিক্ষাজীবন শুরু হয় রাজারবাজার মধ্যবঙ্গ সরকারি প্রাথমিক বিদ্যালয়ে। এখানে প্রাথমিক শিক্ষা শেষ করে ১৯৩৬ সালে তিনি হবিগঞ্জ সরকারি উচ্চ বিদ্যালয় থেকে কলকাতা বিশ্ববিদ্যালয়ের অধীনে ম্যাট্রিক পরীক্ষায় অংশগ্রহণ করে প্রথম বিভাগে উত্তীর্ণ হন। ম্যাট্রিক পরীক্ষা শেষ করে তিনি সিলেটের মুরারী চাঁদ কলেজে ভর্তি হন ও ১৯৩৮ সালে সেখান থেকে বিজ্ঞানে প্রথম বিভাগে আই.এস.সি. পাশ করেন। পরে শিববুর বেঙ্গল ইঞ্জিনিয়ারিং কলেজে ভর্তি হন। ১৯৪১ সালে পুরাকৌশল বিভাগে তৃতীয় বর্ষে থাকা অবস্থায় পড়ালেখায় স্বীকৃতিস্বরূপ স্লেটার মেমোরিয়াল স্বর্ণ পদক ও টেট মেমোরিয়াল পদক পান। ১৯৪২ সালে তিনি এই কলেজ থেকে প্রথম শ্রেণীতে দ্বিতীয় স্থান অধিকার করে পুরাকৌশলে বি. ই. ডিগ্রী লাভ করেন এবং এই ফলাফলের জন্য ট্রেভর মেমোরিয়াল পুরস্কার ও পদক লাভ করেন। ১৯৪৫ সালে তিনি প্রকৌশল বিদ্যায় ভারত সরকারের 'অল ইন্ডিয়া স্টেট স্কলারশিপ' লাভ করেন এবং একই বছরের নভেম্বর মাসে এই বৃত্তিতে পড়ালেখার জন্য মার্কিন যুক্তরাষ্ট্রে যান। ১৯৪৬ সালের জানুয়ারী মাসে তিনি পেনসিলভেনিয়ার পিটসবার্গে অবস্থিত কার্নেগি ইন্সটিটিউট অব টেকনোলজিতে (বর্তমান কার্নেগিমেলন বিশ্ববিদ্যালয়) পুরাকৌশল বিভাগে স্নাতকোত্তর শ্রেণীতে ভর্তি হন ও ১৯৪৭ সালের ফেব্রুয়ারিতে পুরাকৌশলে এম.এস. (মাস্টার অব সায়েন্স) ডিগ্রি লাভ করেন। ২৭ জুন ১৯৪৮ সালের তিনি একই বিশ্ববিদ্যালয় থেকে ডি. এসসি. (ডক্টর অব সায়েন্স) ইন সিভিল ইঞ্জিনিয়ারিং ডিগ্রি লাভ করেন।
কর্মজীবন
১৯৫৮ সালের ২৩ ডিসেম্বরে তিনি পাকিস্তান সরকারের জাতীয় শিক্ষা কমিশনের সদস্য মনোনীত হন। ১৯৬১ সালের ১ এপ্রিল তিনি পূর্ব পাকিস্তান সরকারের প্রথম কারিগরী শিক্ষা পরিচালকের দায়িত্ব গ্রহণ করেন। একই সময়ে তিনি নবগঠিত পূর্ব পাকিস্তান প্রকৌশল বিশ্ববিদ্যালয়ের উপাচার্য মনোনীত হন। ১৯৬১ সালের ১১ ডিসেম্বর তিনি কারিগরি শিক্ষা পরিচালকের দায়িত্বের অতিরিক্ত উপাচার্যের (খণ্ডকালীন) দায়িত্ব গ্রহণ করেন। কয়েক মাস পরে এই পদ থেকে অব্যাহতি নিয়ে তিনি ১ জুন ১৯৬২ সালে পূর্ব পাকিস্তান প্রকৌশল বিশ্ববিদ্যালয়ের (পূর্ণকালীন) উপাচার্যের দায়িত্ব নেন। ১৯৬৬ সালের ১ জুন তিনি দ্বিতীয়বার এই বিশ্ববিদ্যালয়ের উপাচার্য নিযুক্ত হন। পরে তিনি পূর্ব পাকিস্তান সরকারী কর্ম কমিশনের চেয়ারম্যান নিযুক্ত হন। ১৯৬৬ সালে তিনি ব্যাংককে অবস্থিত এশিয়ান ইনস্টিটিউট অব টেকনোলজীর আজীবন ট্রাস্টি হন। ১৯৬৭ সালে রাজার বাজার সরকারি উচ্চ বিদ্যালয় প্রতিষ্ঠা করেন।
১৯৭৫ সালে তিনি রাষ্ট্রপতির উপদেষ্টা পরিষদের সদস্য নিযুক্ত হন এবং গণপূর্ত মন্ত্রণালয়ের দায়িত্ব পান। ১৯৭৮ সাল পর্যন্ত তিনি এই উপদেষ্টা পরিষদের সদস্য হিসেবে কাজ করেন ও একই সাথে 'বাংলাদেশ বিজ্ঞান উন্নয়ন সমিতি'র সভাপতির দায়িত্ব পালন করেন।
১৯৮০ সালে তিনি জনতা ব্যাংকের পরিচালন পর্ষদের চেয়ারম্যন পদে নিযুক্ত হন।
পারিবারিক জীবন
১৯৪১ সালে শিবপুরস্থ বেঙ্গল ইঞ্জিনিয়ারিং কলেজের ছাত্র থাকা অবস্থায় তিনি মোসাম্মত্‍ তানজুন্নেসা খাতুনকে বিবাহ করেন। তিনি চার পুত্র ও এক কন্যা সন্তানের পিতা।
পুরকুইল
জনউপাত্ত
২০১১ সালের আদমশুমারি অনুযায়ী পুরকুইল গ্রামের মোট জনসংখ্যা ৬৫০ জন। গ্রামের সকলেই ইসলাম ধর্মাবলম্বী।
সীমানা
এই গ্রামের পূর্ব দিকে মেহারী ইউনিয়ন ভুক্ত খেওড়া গ্রাম, পশ্চিমে ঈশান নগর গ্রাম, উত্তরে যমুনা গ্রাম এবং দক্ষিণ দিকে বাহার আটা ও চৌবেপুর গ্রাম অবস্থিত।
শিক্ষা ও সংস্কৃতি
alt=পুরকুইল গাউছিয়া হাবিবিয়া ফাযিল মাদরাসা|থাম্ব|পুরকুইল গাউছিয়া হাবিবিয়া ফাযিল মাদরাসা গ্রামে পুরকুইল গাউছিয়া হাবিবিয়া দরবার শরিফের তত্ত্ববধানে পরিচালিত “পুরকুইল গাউছিয়া হাবিবিয়া ফাযিল মাদরাসা” নামক একটি ফাজিল মাদ্রাসা রয়েছে। এছাড়াও দুটি হাফিজিয়া মাদ্রাসা ও সংযুক্ত এতিমখানা রয়েছে।
পুরকুইল গ্রামে মুসলমান সম্প্রদায়ের জন্য তিনটি মসজিদ ও দুইটি ইদগাহ রয়েছে। মাদ্রাসা প্রাঙ্গণে একটি কবরস্থানসহ মোট ৩টি কবরস্থান রয়েছে। এছাড়া গ্রামে একটি বাজারও রয়েছে।
স্টুয়ার্ট লিটল
স্টুয়ার্ট লিটল হল ১৯৯৯ সালের আমেরিকান কমেডি চলচ্চিত্র। যেটি পরিচালনা করেছেন রব মিনকোফ। এটি ই.বি. হোয়াইটের স্টুয়ার্ট লিটল উপন্যাসের উপর ভিত্তি করে নির্মিত চলচ্চিত্র।
সাত গম্বুজ মসজিদ
সাত গম্বুজ মসজিদ ঢাকার মোহাম্মদপুরে অবস্থিত মুঘল আমলে নির্মিত একটি মসজিদ। এই মসজিদটি চারটি মিনারসহ সাতটি গম্বুজের কারণে মসজিদের নাম হয়েছে 'সাতগম্বুজ মসজিদ'। এটি মুঘল সাম্রাজ্য মুঘল আমলের অন্যতম নিদর্শন। ১৬৮০ সালে মুঘল সুবাদার শায়েস্তা খাঁর আমলে তার পুত্র উমিদ খাঁ মসজিদটি নির্মাণ করান। মসজিদটি লালবাগ দুর্গ মসজিদ এবং খাজা আম্বর মসজিদ এর সাথে সাদৃশ্যপূর্ণ।
অবস্থান
ঢাকার মোহাম্মদপুরে (বাসস্ট্যান্ড) কাটাসুর থেকে শিয়া মসজিদের দিকে একটা রাস্তা চলে গেছে বাঁশবাড়ী হয়ে। এই রাস্তাতে যাওয়ার পথে পড়ে সাত গম্বুজ মসজিদ।
অভ্যন্তরভাগ
এর ছাদে রয়েছে তিনটি বড় গম্বুজ এবং চার কোণের প্রতি কোনায় একটি করে অণু গম্বুজ থাকায় একে সাত গম্বুজ মসজিদ বলা হয়। এর আয়তাকার নামাজ কোঠার বাইরের দিকের পরিমাণ দৈর্ঘ্যে ১৭.৬৮ এবং প্রস্থে ৮.২৩ মিটার। এর পূর্বদিকের গায়ে ভাঁজবিশিষ্ট তিনটি খিলান এটিকে বেশ আকর্ষণীয় করে তুলেছে। পশ্চিম দেয়ালে তিনটি মিহরাব রয়েছে। দূর থেকে মসজিদটি অত্যন্ত সুন্দর দেখায়। মসজিদের ভিতরে ৪টি কাতারে প্রায় ৯০ জনের নামাজ পড়ার মত স্থান রয়েছে।
এনজিসি ৪১৯৪
এনজিসি ৪১৯৪, ১৩০ মিলিয়ন আলোকবর্ষ দূরে অবস্থিত, মেডুসা মার্জার নামেও পরিচিত। একটি প্রাথমিক গ্যালাক্সি একটি ছোট গ্যাস-সমৃদ্ধ সিস্টেম গ্রাস করেছিল, তারার স্রোত এবং ধূলিকণাকে মহাশূন্যে ফেলেছিল। এই স্রোতগুলি, একত্রিতকরণ গ্যালাক্সির শীর্ষ থেকে উঠতে দেখা যায়, প্রাচীন গ্রীক পৌরাণিক কাহিনীর একটি দানব মেডুসা, বিখ্যাতভাবে তার মাথার চুলের জায়গায়, সেই বস্তুটিকে তার কৌতূহলোদ্দীপক নাম ধার দিয়েছিল, সেই সাপের মতো।
কেন্দ্রীয় গ্যাস-সমৃদ্ধ অঞ্চল মেডুসার চোখের কেন্দ্রে ৫০০ আলোক বর্ষ (১৫০ পিসি) জুড়ে চরম নক্ষত্র গঠনের একটি অঞ্চল বিদ্যমান।
ফাহিম (চলচ্চিত্র)
ফাহিম হল ২০১৯ সালের পিয়েরে-ফ্রাঁসোয়া মার্টিন-লাভাল পরিচালিত একটি ফরাসি জীবনীমূলক কমেডি নাট্য চলচ্চিত্র। এটি ফাহিম মোহাম্মদ, জেভিয়ার পারমেন্টিয়ার এবং সোফি লে ক্যালেনেকের আত্মজীবনীমূলক বইয়ের উপর ভিত্তি করে নির্মিত। মূখ্য ভূমিকায় অভিনয় করেছেন আসাদ আহমেদ, জেরার দ্যপার্দিও, মিজানুর রহমান এবং ইসাবেল নান্টি।
সারমর্ম
তরুণ ফাহিম এবং তার বাবা পরিবারের বাকি সদস্যদের রেখে তাদের জন্মভূমি বাংলাদেশ ছেড়ে ফ্রান্সে চলে যান। রাজনৈতিক আশ্রয়ের জন্য তাদের অনুরোধ ব্যর্থ হয়েছিল এবং তারা নিজেদেরকে একটি অনিয়মিত পরিস্থিতিতে খুঁজে পেয়েছিল । ফাহিম ইতিমধ্যেই তার দেশে একজন তরুণ দাবা চ্যাম্পিয়ন। তিনি ক্লাব ডি ক্রেটেইলের যোগদান করে এবং দাবা প্রশিক্ষক সিলভাইনের সাথে দেখা করে ( ফিডে মাস্টার জেভিয়ার পারমেন্টিয়ার দ্বারা অনুপ্রাণিত চরিত্র )। কঠিন অনুশীলন অতিক্রম করে এবং সিলভাইনের সাথে ফাহিম ফরাসি যুব চ্যাম্পিয়নশিপের জন্য যোগ্যতা অর্জন করে।
উৎপাদন
চলচ্চিত্রটি ২০১৮ সালের এপ্রিলে নির্মাণের ঘোষণা করা হয় এবং আগস্টে চিত্রগ্রহণ শুরু হয়।
মুক্তি
এটি ২০১৯ সালের ২৩ আগস্ট প্রিমিয়ার ছিল অ্যাঙ্গুলেম ফিল্ম ফেস্টিভ্যালে এবং ফ্রান্সে ২০১৯ সালের ১৬ অক্টোবর ওয়াইল্ড বাঞ্চ ডিস্ট্রিবিউশন দ্বারা মুক্তি পায়।